কেনিয়া
কেনিয়া পূর্ব আফ্রিকার একটি প্রজাতান্ত্রিক রাষ্ট্র এবং কমনওয়েলথ অভ নেশনসের সদস্য। কেনিয়া মালভূমি ও উঁচু পর্বতে পূর্ণ। এখানে বহু জাতির লোকের বাস। অতীতে এটি একটি ব্রিটিশ উপনিবেশ ছিল। ১৯৬৩ সালে এটি স্বাধীনতা লাভ করে এবং ১৯৬৪ সাল থেকে এটি একটি প্রজাতান্ত্রিক রাষ্ট্র হয়। কেনিয়ার উত্তরে সুদান ও ইথিওপিয়া, পূর্বে সোমালিয়া ও ভারত মহাসাগর, দক্ষিণে তানজানিয়া এবং পশ্চিমে ভিক্টোরিয়া হ্রদ ও উগান্ডা। নাইরোবি কেনিয়ার রাজধানী ও বৃহত্তম শহর।
কলম্বিয়া–দক্ষিণ কোরিয়া সম্পর্ক
দক্ষিণ কোরিয়ার রাজধানী সিউলে কলম্বিয়ার একটি স্থায়ী দূতাবাস রয়েছে। এই দূতাবাসের প্রধান হলেন, দক্ষিণ কোরিয়ায় নিযুক্ত কলম্বিয়ার রাষ্ট্রদূত। অপরদিকে, কলম্বিয়ার রাজধানী, বোগোতায় দক্ষিণ কোরিয়ার একটি স্থায়ী দূতাবাস রয়েছে। বর্তমানে, কলম্বিয়ায় নিযুক্ত দক্ষিণ কোরিয়ার রাষ্ট্রদূত হলেন কিম দু সিক।